Brønderslev vandtårn bliver i nærmeste fremtid overflødig i Brønderslev Forsynings nye ledningsstruktur, og vandtårnet bliver derfor taget ud af drift. Vandtårnet er en markant bygning, en slags vartegn for Brønderslev by, og derfor ser Brønderslev Forsyning gerne, at bygningen også i fremtiden skal præge Brønderslev og omegn. Det kan for eksempel være virksomheder, gallerier eller en forening af borgere, der ønsker at bevare vandtårnet. Brønderslev Vand A/S ønsker at høre borgere i Brønderslev Kommune, om der kan være interesse i at overtage vandtårnet og i så fald til hvilken anvendelse. En overtagelse vil indebære fremtidig drift og vedligehold. Modtages der ikke forslag for anden anvendelse af vandtårnet inden fristens udløb, kontaktes byrådet vedrørende overtagelse, eventuel til turisme. Frist for henvendelse eller idéoplæg er 1. november 2012, og spørgsmål vedrørende Brønderslev vandtårn eller anvendelse heraf kan rettes til: Forsyningschef Anni Schjønning Tlf. 96 45 29 20 e-mail: asn@bronderslevforsyning.dk
Borgere kan være med til at beslutte fremtiden for Brønderslev Vandtårn.